Els enoturistes curiosos us proposem recòrrer el Bages buscant camins de meditació, des de Montserrat a Manresa i les Feixes de Coaner\nDescobreix la nostra ruta "Bages, camí del cel"\nCamins de misticisme al Bages\nSabies que hi ha una ruta mística que uneix Montserrat i Manresa? De fet el camí és mooolt més llarg, i comença a Loiola (al País Basc). És una ruta que té prop de 500 anys i que cada any atrau milers de persones de tot al món fins al final: la Cova de Manresa. És el Camí Ignasià, que segueix les passes de Sant Ignasi de Loiola, i que un cop a Manresa es transforma en la Ruta Ignasiana. El 2022 farà 500 anys del viatge i es preparen unes activitats molt interessants. Nosaltres us en desvelem algunes, com sempre, amb una copa de vi a la mà. És una ruta per a les comarques de Barcelona que fem amb el suport de Barcelona és molt més, el departament de Turisme de la Diputació de Barcelona.\nMontserrat: la muntanya màgica\nLa nostra ruta arrenca a Montserrat, si pot ser a trenc d'alba. Us proposem un recorregut que es pot fer a peu o en cotxe. Els accessos a l'Abadia són diversos, però us aconsellem fer-ho amb transport públic. Des de Barcelona, preneu el tren R5 de Ferrocarrils de la Generalitat, des de la Plaça Espanya fins a la parada Aeri de Montserrat si voleu un viatge més romàntic amb l'Aeri. O bé baixeu a l'estació de Monistrol de Montserrat si us ve més de gust agafar el Cremallera. L'estació queda a uns minuts. En tots dos casos, podeu començar el dia a Montserrat.\nUna altra de les opcions és pujar a peu pel camí que hi ha des de Monistrol. Però reserveu forces si voleu anar caminant fins a Manresa. Un cop a dalt de l'Abadia, noteu la pau, les formes ondulades de les muntanyes, la grandesa del paisatge. Des d'aquí us proposem fer el darrer tram del Camí Ignasià, seguint les passes d’aquest sant que es va refugiar en la natura. Excursionisme amb espiritualitat i meditació... és una espècie de camí de Sant Jaume català per gaudir del turisme interior. Poseu seguir les fites del camí i fins a la pròxima parada teniu entre 4 i 6 hores, depenent del vostre estat de forma.\nOller del Mas: un castell mil·lenari\nL’Oller del Mas és un castell que es conserva com fa 1.000 anys. No sabem si Sant Ignasi s’hi va parar però nosaltres SÍ. Ve de pas si veniu caminant des de Montserrat, però el trobareu fàcilment si voleu fer la nostra ruta en cotxe. Queda als afores de Manresa, després de Salelles. La mateixa família l’ha mantingut intacte i les últimes generacions l’han transformat en un celler obert a tothom.\nAllà saludem el Carles Muray, que és l'enòleg del celler. Ens explica que "la gràcia de la DO Pla de Bages és que és gran amb poques vinyes i molt heterogènies i pots trobar vins de totes menes". Ens acompanya per dins del celler i és una fortalesa, amb restaurant a la part alta, una terrassa chic, un saló de convencions i una torre Joc-de-trònica. Des de dalt del castell, tastem un Picapoll negre. És una varietat autòctona recuperada que estava pràcticament extingida.\nPer recuperar forces, ens proposen visitar la finca i aturar-nos en un racó de bosc. Ens han preparat una taula magnífica, amb vins del celler i embotits artesans de proximitat. El Marc Ferrer i la Laia Puig ens expliquen com treballen a l'Oller, sobretot amb varietats autòctones, cuidant molt el visitant i amb una àmplia oferta, que de vegades es combina amb una visita a Montserrat i una parada amb dinar i tast inclòs a l'Oller. S’entén que cada any milers de persones, sobretot estrangers, facin la ruta Montserrat-Oller del Mas\nManresa, el turisme a 15 minuts\nAmb la panxa plena i el somriure florit, seguim fins a Manresa. En cotxe són cinc minuts. Si seguim a peu, trigareu menys de mitja hora. La capital del Bages és una ciutat ideal pel turisme. L’estació de RENFE està situada davant del Pont Vell, que juntament amb La Cova i La Seu són tres dels grans atractius de la ciutat, separats per només un quart d’hora caminant. A l'altra banda del pont ens espera la Laia Puig, de Turisme de Manresa, que converteix la visita en agradable, interessant i molt recomenable.\nAbans de la seva arribada a Manresa Sant Ignasi va caminar molt més, fins que es va refugiar en una cova, situada en una balma natural, al costat del Cardener. S'hi arriba fàcil travessant el riu, des del Pont Vell. A l'altra banda de La Seu, la vetusta i preciosa catedral de Manresa, hi queda el que originàriament era La Cova. Avui només en queda una petita cambra. La resta s’ha convertit en una església on gent de tot el món hi viatja per fer exercicis espirituals. Sant Ignasi va ser el fundador dels jesuïtes i els seus exercicis han donat la volta al món. Manresa és la Meca.\nLa Seu de Manresa, la Notre Dame catalana\nMolt a prop us queda La Seu. Té un claustre singular, una planta espectacular, i el retaule del Sant esperit que és un dels més ben conservats del gòtic català. La Laia Puig ens fa una explicació meravellosa per apreciar la potència de l'art català. El temps que passeu a dins de La Seu es fa curt. No cal ser cristià per notar la pau entre les columnes de l'àmplia basílica manresana. És una preciositat.\nPerò si realment voleu tocar el cel, heu de pujar escales i pujar fins a la teulada. S'hi fan molt poques visites i ens sentim uns privilegiats pujant per ujan escala de cargol, molt estreta fins a la part de dalt, on s'hi estan fent obres i s'ha de caminar amb molta cura. Des dels arcs estant, a redòs de les gàrgoles, sentiu com de prop estan les teulades de les cases. Manresa està mot unida a la Seu. La vista és espectacularíssima. La guia de Turisme de Manresa, Laia Puig, reconeix que "sorprèn com d’extraordinari és el patrimoni de Manresa", que per a molts és desconegut. "A nivell artístic la Cova, el gotic de la Seu, el centre històric i la seva configuració amb pujades i baixades de Manresa tan característiques"\nSi voleu rematar la visita, en un puja-i-baixa, com diria la nostra guia, us heu de plantar al carrer del Balç. Aquest és com un carreró secret de Harry Potter. És un carrer medieval, que amb el pas dels anys es va anar cobrint de cases a la part superior i va quedar amagat com un túnel. L'accès, durant molt de temps, va estar tancat per evitar malifetes, i la gent només hi podia accedir des de dins de les seves cases, que encara es conserven en un estat més o menys bo. La visita us trasllada a un carrer medieval, gràcies al Centre d'Interpretació del Carrer del Balç. Com que no sortia als mapes, s’ha mantingut intacte des de l'època de Sant Ignasi. Increible. Manresa té secrets com aquest. Ssssshhht!\nLes Feixes de Coaner: una casa rural amb molta història\nA prop de Manresa, a Salo, a uns 15 minuts en cotxe, trobem aquesta impressionant masia, construïda el 1130. La Montse Serra, l'actual propietària, juntament amb el seu marit, de Les Feixes de Coaner l'ha convertida en una casa rural amb encant. Ella ens explica que és una construcció típica dels anomenats 'nobles d'espardenya'. En el seu moment deuria haver sigut com una mansió rural, que tenia tota mena de serveis pels que vivien lluny del nucli habitat més pròxim. Fins i tot tenen una ermita, on hi fan missa un cop l'any.\nÉs fàcil imaginar com de dura deuria ser la vida a Les Feixes de Coaner, on fins i tot es conserven uns merlets defensius. A l'interior de la casa, com si haguessin retingut el pas del temps hi ha un veritable museu de la vida rural al Bages, amb tots els estris i oficis que es van desenvolupar a la casa. A nosaltres ens crida especialment l'atenció el celler.\nLa casa es pot llogar per caps de setmana, amb una capacitat per 10 persones com a màxim. És un lloc idoni per fugir dels nuclis habitats. Després d’un dia intens, buscant camins de meditació, acabem desconnectant al mig de la natura. I sabeu què és el millor, enoturistes? Que no hi ha cobertura.


ERC veu un "error gravíssim" que el govern de l'Estat recorri la llei catalana d'habitatge La República\nERC veu un “error gravíssim” que el govern de l’Estat recorri la llei catalana d’habitatge\nACN Barcelona.-La portaveu d’ERC, Marta Vilalta, ha considerat un “error polític gravíssim” que el govern espanyol hagi confirmat que demà recorrerà la llei catalana d’habitatge al Tribunal Constitucional. “La llei […]\nACN Barcelona.-La portaveu d’ERC, Marta Vilalta, ha considerat un “error polític gravíssim” que el govern espanyol hagi confirmat que demà recorrerà la llei catalana d’habitatge al Tribunal Constitucional. “La llei està ajudant a la gent a poder tenir un habitatge assequible i garantir el dret a l’habitatge”, ha respost en roda de premsa Vilalta, que ha valorat que l’executiu de Sánchez “ni fa ni deixa fer” en aquesta matèria. El ministre de Transports, José Luis Ábalos, ha dit que és “un gest important” el fet que l’executiu de Sánchez opti per no sol·licitar la suspensió de la norma, per la qual cosa es mantindrà vigent fins que es resolgui el recurs o hi hagi llei estatal. Per Vilalta, el “gest” seria “no recórrer” ni “intentar torpedinar” la norma.\n“Estan intentant torpedinar una normativa que no existeix en el marc de l’Estat espanyol ni creiem que existirà perquè no veiem al PSOE amb molt d’interès a fer una norma en aquest sentit”, ha reiterat Vilalta. La portaveu ha defensat que “s’ha de poder mantenir aquesta llei, desplegar-la i desenvolupar-la, garantint que els preus no s’elevin”. “Si el govern espanyol vol interferir en la política d’habitatge, se’ns acudeixen moltíssims exemples de coses a fer, com la moratòria dels desnonaments”, ha assenyalat.


Xerigots anuncia una inversió de 300.000 euros a les instal·lacions de Vilafranca del Penedès - FEGP\n17 de desembre de 2021 17 de desembre de 2021 SocisDeixa un comentari a Xerigots anuncia una inversió de 300.000 euros a les instal·lacions de Vilafranca del Penedès\nLa firma formatgera Xerigots ha anunciat una inversió de 300.000 euros a les instal·lacions que té a Vilafranca del Penedès a principis de l’any vinent. L’empresa es marca com a objectiu duplicar les vendes d’aquest exercici. La inversió estava prevista per al 2020 però es va aturar a causa de la pandèmia.\nLa crisi de la covid-19 va fer reorientar també la direcció del negoci, fins aleshores enfocada principalment al canal de l’hostaleria, i des d’aleshores amb una aposta forta pel consumidor finalista a través del web. Ara, la inversió anunciada preveu la construcció d’una botiga, espais per a activitats i l’ampliació de la sala de tall i la capacitat de fred. Per fer-ho es rehabilitarà una nau històrica del carrer Comerç.\nSEPES s’afegeix a la campanya “Cap nen sense joguina” de Cadena Ser\nFons de Recuperació Europeu · Hi ha oportunitats que no es poden deixar passar\n28 de gener de 2021 fegp\nEntrem-hi us porta el Sant Jordi a la teva empresa\n26 de març de 2019 fegp


Les 24 hores que han canviat la vida de Quique Setién (Toni Padilla)\n5 min. Barcelona 15/01/2020 14:56\n987x555 Primer entrenament de Quique Setién amb el primer equip, a la Ciutat Esportiva Joan Gamper\nPrimer entrenament de Quique Setién amb el primer equip, a la Ciutat Esportiva Joan Gamper / FCB\nAquest diumenge Quique Setién estava mirant el partit de Copa del Rei entre l’Escobedo i el Sevilla. Entre el seu poble, Liencres, i Escobedo hi ha tot just 14 minuts en cotxe, així que Setién va aprofitar per anar a veure futbol en directe per saludar amics i passar l’estona. Des que havia marxat del Betis, el veterà tècnic no tenia feina, tot i que havia rebut moltes ofertes, cap de les quals prou interessant. Clubs com l’Osca o el Girona l’havien sondejat l'estiu passat. El Celta i el Leganés també van parlar amb el seu representant no fa gaire, quan buscaven un nou entrenador per canviar una dinàmica negativa.\n651x366 Quique Setién (e) amb els seus ajudants, Eder Sarabia (2e), Jon Pascua i Fran Soto / ALEJANDRO GARCIA/ EFE Quique Setién (e) amb els seus ajudants, Eder Sarabia (2e), Jon Pascua i Fran Soto / ALEJANDRO GARCIA/ EFE


Habilitació Illes | Escola Port - Formación Profesional del Mar\nL’alumne pot augmentar les atribucions del PER, en milles de navegació i l’eslora de l’embarcació, en realitzar unes pràctiques complementàries de navegació en una embarcació homologada per a aquest fi.\nEscola Port compta dues embarcacions homologades per a la realització d’aquestes pràctiques. Reuneixen totes les condicions necessàries, tant de seguretat com d’amplitud, perquè tots els que vulguin realitzar aquestes pràctiques i navegar fins a 48 hores en ella ho facin de la manera més fiable i còmoda possible.\nPràctiques ILLES 24 .\nAugmenta les atribucions d’eslora fins a un màxim de 24 m i més navegar a motor entre la Península i les Illes Balears.\nDurant 24 hores seguides navegarem a motor practicant diferents maniobres i simulant diverses situacions. Aquestes pràctiques es realitzen pel litoral català.\nL’hora de sortida sol ser els divendres a les 7:30 del vespre. Es navega a motor en règim de singladura, sense parar a port excepte emergències o per repostar. Navegarem separats de la costa entre 10 i 20 milles, cap a diversos punts (waypoints) marcats a la carta. Tots els tripulants participen en la navegació, posant en pràctica el que han après en el curs teòric i fan torns per a les guàrdies i descansar. Tornem al Port Olímpic el dissabte a la mateixa hora.\nPràctiques ILLES 48\nAugmenta les atribucions d’eslora fins a un màxim de 24 m i més navegar a motor i vela entre la Península i les Illes Balears.\nDurant 48 hores seguides navegarem alternant motor i vela practicant diferents maniobres i simulant diverses situacions.\nEls divendres, a les 7:30 de la tarda, si les condicions meteorològiques ho permeten, vam salpar en veler del Port Olímpic rumb a les Illes Balears. Tots els tripulants que realitzen la travessia han de cobrir guàrdies i participar activament de les maniobres de navegació diürna i nocturna, i descansar quan ho desitgin. En arribar a port baixarem a dinar i estirar les cames per immediatament tornar al vaixell i començar la travessia de tornada.\nLes pràctiques les pots fer quan vulguis, abans, durant o després del curs teòric, hagis fet l’examen o no.\nLes pràctiques són dirigides per un marí expert, apassionat de la navegació, qui et transmetrà de manera molt clara i propera els secrets del mar.\nl’embarcació compta amb cinc cabines i tres banys completament equipats, té una cuina completa i nevera elèctrica. Aigua i cafè sempre hi ha al vaixell.\nDescompte de 100 € en Pràctiques illes 48, per a alumnes d’Escola Port, que han fet Pràctiques vela a la nostra escola i volen fer la navegació fins a les illes.\nConsulta el calendari i reserva la teva plaça de pràctiques.\nPràctiques complementàries de caràcter voluntari la realització i superació habilita els posseïdors del títol de patró d'embarcacions d'esbarjo a navegar entre la Península Ibèrica i les Illes Balears. La realització d'aquestes pràctiques complementàries de navegació permetrà a més augmentar les atribucions d'eslora de 15 a 24 mts per als posseïdors de la titulació PER que les realitzin de forma voluntària.\nLes pràctiques reglamentàries de navegació , tindran una durada mínima de 24 hores (Illes) o 48 horas (Illes + Vela), de les quals, almenys 4 hores seran de navegació nocturna. Es realitzaran en una única sessió i en règim de travessa.\nTemari d'aquestes pràctiques:\nApartat 1. Preparació de la derrota i exercici d'abandonament.\nApartat 2. Revisió dels punts crítics de l'embarcació i comprovacions prèvies a la sortida a la mar.\nApartat 3. Manteniment d'una guàrdia efectiva de navegació.\nLlegeix l'experiència de les últimes pràctiques al blog!


Insuficiència Renal Crònica | PortalCLÍNIC\nInsuficiència Renal Crònica Què es?\nUna de cada deu persones al món pateix, sense saber-ho, insuficiència renal en major o menor grau. Quan la malaltia evoluciona pot transformar-se en crònica i es corre el risc que el dany acumulat al ronyó sigui irreversible. Un dels reptes és la detecció precoç d'aquesta "epidèmia silenciosa" que sol donar símptomes en etapes més tardanes de la malaltia, quan ja s'ha produït el dany renal.\nLa Insuficiència Renal Crònica en primera persona\nEl tractament de la insuficiència renal crònica és un tractament que s’ha d’individualitzar. Cada pacient pot optar i decidir quin és el tractament que més s’adapta a les seves circumstàncies.\nManel Vera Nefròleg\nQue no pateixi tant, o sigui, que l’únic que ella ha de ser una miqueta metge per ella mateixa.\nLa Insuficiència Renal Crònica (IRC) consisteix en el deteriorament progressiu i irreversible de la funció renal. És a dir, els ronyons perden lentament la seva capacitat per eliminar toxines i controlar el volum d’aigua de l’organisme. En la majoria de casos, s’arriba a la situació de malaltia renal crònica, després d’un període de temps variable, així que poden passar anys des de l’inici del diagnòstic inicial fins arribar a la fase crònica.\nEn el moment en què els ronyons perden la seva funció, també deixen de produir una sèrie d’hormones que ajuden a regular la tensió arterial i estimular la producció de glòbuls rojos (eritropoetina) o l’absorció de calci dels aliments per mantenir els ossos saludables (vitamina D).\nEls ronyons són dos òrgans bessons, amb forma de mongeta i del tamany d’un puny. Estan situats a la part mitja de l’esquena, per sobre de la cintura. Són imprescindibles per a la supervivència, tot i que és possible viure i portar una vida normal amb només un ronyó. Les seves principals funcions són filtrar els productes de desfet de la sang i mantenir en equilibri els nivells de sals (electròlits) i aigua de l’organisme. Junt amb la uretra, la bufeta urinària i els urèters constitueixen l’aparell urinari.\nEn funció del pes, una persona adulta té entre 4 i 6 litres de sang circulant per l’organisme. A través de les artèries renals, la sang entra i circula pels ronyons. Pels ronyons passen cada dia, aproximadament, 1.500 litres de sang, que es depuren gràcies als més d’un milió de petits filtres que es troben a cada ronyó (nefrones). Les substàncies que filtren els ronyons, junt amb l’aigua, es transformen en orina. L’orina surt dels ronyons a través d’uns petits tubs (els urèters) i s’acumula a la veixiga. Si els ronyons no eliminen els productes de desfet, aquests s’acumulen en la sang i afecten de manera negativa a l’organisme.\nEls ronyons també produeixen hormones: la vitamina D activa necessària per absorbir el calci dels aliments i l’eritropoetina, important per regular la tensió arterial i estimular la producció de glòbuls rojos.\nÉs molt comuna la Insuficiència Renal Crònica?\nA Espanya es calcula que hi ha unes 50.000 persones amb insuficiència renal crònica, el que suposa que, per cada milió de ciutadans, 1.180 pateixen d’insuficiència renal crònica. D’ells, la meitat estan trasplantats i l’altra meitat en diàlisi.


Qui Som – Qi Salut | Fisio&teràpies\nQi Salut neix amb molta il·lusió i moltes ganes de fer, promoure i restablir la Salut d’aquells que s’hi acostin.\nSom professionals amb una extensa i amplia experiència en Fisioteràpia, Psicologia, Medicina Tradicional Xinesa, vida sana i teràpies alternatives.\nEstem especialitzats en les persones i les seves patologies, i creiem que cada esser està capacitat per sanar i mantenir la seva salut, per tant tractem persones i no només malalties.\nSusanna Vives - Fisioterapeuta i Tècnic Superior en Medicina Tradicional Xina per Barcelona i Beijing. Més de 20 anys d'experiència dins l'àmbit de la Salut.\nSóc Fisioterapeuta però m'apassiona la Medicina Tradicional Xina. La Medicina Tradicional Xina no te res a veure amb doctrines i professions de fe. Es basa sobretot en la raó i actua a través de procediments racionals i remeis de provada eficàcia al llarg de varis mil·lennis, vinguin d’on vinguin i siguin recollits de la cultura que sigui. Per la medicina tradicional Xinesa no hi poden haver alternatives millors: No hi cap admetre la intolerància ni la rivalitat entre qui desenvolupa la mateixa tasca en recerca de la salut. En una imatge gràfica expressada per savis metges xinesos, aquesta medicina tampoc no pot ser identificada com un riu caudalós ... però tampoc pot ser identificada amb un sol dels seus afluents. Així, la medicina està constituïda per múltiples sistemes de curar totalment tots vàlids, tots ells en el seu àmbit d’eficàcia i limitacions. No hi ha alternatives ni medicina oficial. La medicina és un sistema de pensament i una pràctica coherent independent que s’ha desenvolupat al llarg d’aquests mil·lennis de pràctica. Les percepcions de la Medicina Xina i de la medicina occidental reflexen dos mons diferents, però ambdós poden configurar el mateix cos.\nRosa Crivillers - Llicenciada en Psicologia, Màster en Ecologia Emocional, formadora en creixement personal i dinamitzadora de grups.\nLa passió de la meva vida sempre ha sigut la relació amb les persones i el meu treball sempre ha estat l’acompanyament en diferents àmbits: persones amb disminució psíquica, addiccions, persones en procés de malaltia, dol, persones en risc d’exclusió social, grups de creixement personal… I la consulta privada.\nEn la meva experiència, aprenc que el saber-fer en les relacions d’ajuda, reposa més en les competències del SER que no en les competències tècniques. Les principals competències d’un terapeuta són les procedents del seu propi desenvolupament personal. No podem donar el que no tenim.


El Fem16 del Cerdanyola CH es proclama sotscampió d’Espanya - Cerdanyola al dia\nLes verd-i-blanques van perdre la final del campionat contra el Mataró (1-6)\nL’equip que dirigeix Emilio Borregán va tornar a fer història assolint la seva segona final en només dues setmanes. El Cerdanyola va perdre la final del Campionat estatal a Malgrat de Mar per 1-6 davant el Mataró, però les verd i blanques van celebrar ser el segon millor equip femení sots 16 d’Espanya.\n“Feia molt de temps que no s’aconseguia un sotscampionat de Catalunya i un d’Espanya el mateix any i és un èxit per a les nenes”, comentava Emilio Borregán després de la final contra el Mataró. El Cerdanyola va perdre el Campionat de Catalunya contra el Palau de Plegamans i al torneig estatal van aconseguir la revenja guanyant la semifinal al mateix Palau. El partit previ a la final va ser un dels més igualats del campionat. Les cerdanyolenques van forçar la pròrroga amb un empat a tres i Emma López va marcar el gol d’or que els hi donava el bitllet directe per a la final.\nAquesta final contra el Mataró, però, va ser ben diferent. Les del Maresme arribaven invictes i ja havien guanyat al Sarda per 5-0 a la fase de classificació. L’equip d’Albert Bou es va avançar al marcador amb dos gols, però Alba Ambrós va retallar distàncies per arribar al descans amb l’1-2 a l’electrònic. En la segona part, el Cerdanyola va mantenir la intensitat però el Mataró es va fer amb el control del joc i va sentenciar la victòria amb un contundent 1-6. Després del partit, la jugadora del Cerdanyola, Emma López, destacava que “el Mataró és un equip molt fort que ràpidament marca molts gols i fa baixar els ànims”, però remarcava que l’equip va seguir lluitant fins al final.\nEl futur de l’hoquei femení a Cerdanyola\nEls èxits del femení sots 16 del Cerdanyola generen bones previsions sobre els pròxims anys de l’hoquei patins femení al club degà. “Tant les que estan ara com les que venen darrere són nenes que tindran un bon futur”, destaca el tècnic Emilio Borregán. L’equip sènior femení jugarà una temporada més en l’OK Lliga i les jugadores més joves volen aspirar a aquest nivell.\nDe moment, les noies de Borregán tenen un nou repte internacional. Tal com explica l’entrenador, el sotscampionat estatal permet al Cerdanyola jugar un torneig contra altres equips d’Europa. “És un altre premi pel bon treball de les nenes. Crec que es disputarà a Alemanya i anirem a gaudir”, subratlla el tècnic del Sarda. Sobre el significat d’aquesta classificació i el títol de sotscampiones, Emma López destaca l’esperit de lluita de l’equip: “Estem contentíssimes perquè no ens esperàvem arribar tan lluny i ens fa tenir ganes de seguir lluitant per l’esport que ens agrada”. – Mónica García


Appartement Orchidée Chamonix França - Ofertes d'hotels amb els MILLORS DESCOMPTES EN LÍNIA\n49 clos du sommet du Bourg, La Frasse, Chamonix, França, 74400 - Veure al mapa\nMés informació sobre Appartement Orchidée\nAl visitar Chamonix Mont Blanc, vosté es sentirà com a casa a Appartement Orchidée, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Club des Sports de Chamonix Mont-Blanc, Stade Olympique de Chamonix, Musée Alpin.\nAmb una oferta de serveis hotelers superior i ampla gama d'entreteniment, Appartement Orchidée és compromet a que la seva estada sigui el més còmoda possible. Les carecterístiques més important de l'hotel inclouen Wi-Fi gratuït en totes les habitacions, casino, aparcament de cotxes, transport hotel/aeroport, habitació familiar.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, aparell de televisió LCD/pantalla de plasma, reproductor de DVD/CD per satisfer els clients més exigents. L'hotel ofereix moltes oportunitats d'oci úniques, com camp de golf (a 3 km), esquí. Amb una localització ideal i amb comoditats imbatibles, Appartement Orchidée no troba competidors en cap categoria.\nL’allotjament no disposa de recepció. Podeu recollir les claus a: Agence Chamonix Location, 189 avenue de l'Aiguille du Midi , 74400 Chamonix. Cal que informeu el Appartement Orchidée de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 1000 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


I.Verds (IV) d´Artà: Reclamam actuacions fermes contra algunes cicatrius territorials de la darrera bombolla urbanística\nReclamam actuacions fermes contra algunes cicatrius territorials de la darrera bombolla urbanística\nLa zona de Ca los Camps-Betlem ha estat tradicionalment -especialment si atenem al seu alt valor paisatgístic- una de les més maltractades per part de l'Ajuntament d'Artà.\n[Marcada amb color vermell, l'obra inacabada en qüestió; a una distància de 200 metres es pot observar\nel càmping de la Colònia (angle superior esquerre)]\nRecentment, en relació amb el despropòsit majúscul del Càmping de la Colònia de Sant Pere (on es varen edificar 88 edificacions il·legals i il·legalitzables), vàrem anunciar la nostra personació en l'actual contenciós-administratiu promogut per la propietat contra l'ordre de demolició del Consell, acció la qual constrasta nítidament amb la postura de l'actual batle d'Artà qui va decidir, de manera unilateral, no fer res, en clara mostra de línia de continuïtat i legitimació de la inacció històrica de l'Ajuntament.\n[A la imatge, es pot observar com encara hi ha restes de les terres aportades il·legalment, i que l'Ajuntament a pesar de les nostres denúncies, mai no es va preocupar que s'enretirassin; al contrari, va permetre-hi l'inici de la construcció del xalet]\nHi podem sumar aquest mort, ubicat a la parcel·la 405 del Polígon 3, exemple antològic (com n'hi ha d'altres a la Colònia mateix, i a Artà) dels temps recents d'eufòria especulativa amb el sòl, el paisatge i el totxo, obra inacabada i que ja no es podrà acabar mai (pel major grau de protecció derivat de l'aprovació definitiva i adaptació al PTM de les Normes subsidiàries de 2010), contra la qual vàrem moure mar i cel sense èxit la passada legislatura.\nAvui al Ple proposam (Prec núm. 3) que es declarin les caducitats de les llicències d'obra que s'atorgaren, i que s'iniciïn els tràmits necessaris (Expedient de Protecció de la Legalitat Urbanística) per tal que aquesta altra cicatriu en el territori i el paisatge s'esborri per sempre. Apuntar -encara que això no és més que una circumstància anecdòtica-, que actualment això és propietat d'una de les tres entitats bancàries més importants de l'Estat espanyol.\nEn definitiva, reclamam a l'Ajuntament d'Artà un canvi de postura, una rectificació en l'atonia tradicional i sistemàtica (i prevaricadora) de "laisser fer laisser passer", i que miri de corregir quan és possible, com és el cas, les errades d'un passat ignominiós urbanísticament parlant, i amb conseqüències en els paisatges més valuosos del terme.\nPublicat per IVerds Artà i Colònia de Sant Pere a 18:30\nAquest canvi que demanam els Verds d'Artà no arribarà fins que no intervengui fiscalia (si arriba a intervenir).\nCom dius a altra banda (twitter), "És el que hi ha". Els UIA, PSOE, PIlles, PP són així, i està dins llurs naturaleses, dins el seu ADN fer el que fan, així s'han comportat sempre, ningú recorda la incoació de cap expedient de caducitat bde llicències a Artà...\nAquesta llegislatura ha estat la llegislatura del desenmascarament, del posar a cadascú al seu lloc, de llevar les màscares i deixar en evidència les vergonyes d'una sedicent esquerrra o "sentro", o d'uns ecologisme/progresisme/mallorquinisme directament falsos. els ciutadans han de saber el que hi ha i quan arribin les eleccions, facin el que facin, votin el que votin ho hauran de fer sense falses coartades i asumint les responsabilitats que s'en derivin de les seves decisions...


Actualitzada 23/12/2019 a les 15:07\n‘En Teo, un caçador de somnis’, editat per la Protectora d’Animals de Tàrrega, arriba a la segona edició || Busca donar a conèixer la protectora i fomentar l’adopció\n© La portada del llibre 'En Teo, un caçador de somnis'.\n© Teo, protagonista del conte, es basa en la història d'un gos que va passar per la protectora.\n© Georgina i Daila Miret, Mireia Segarra i Olga Marsal, il·lustradora i autores del conte.\nEl conte infantil 'En Teo, un caçador de somnis' ha esgotat la primera edició (1.500 llibres) en dos mesos. Ara, amb els primers exemplars de la segona edició a les mans, Mireia Segarra, Olga Marsal i Georgina Miret, autores del conte, es mostren sorpreses i il·lusionades a parts iguals. “No tenim paraules per expressar tanta gratitud i satisfacció”, expliquen.\nMireia i Olga, voluntàries de la Protectora d’Animals de Tàrrega, van idear aquest conte basant-se en la història real d’un gos caçador acollit a la protectora. “Volem transmetre que els animals tenen sentiments, no són objectes ni estan al nostre servei i és necessari donar-los una vida feliç, a més de mostrar com funciona una protectora i donar a conèixer la importància de l’adopció.”\nActualment la protectora compta amb una vuitantena de gossos a les seues instal·lacions i 14 més en acollida indefinida. “Cada any s’incrementa el nombre d’adopcions, per la qual cosa estem treballant bé aquest aspecte, però no millora el problema de base, l’abandó”, expliquen.\nA través del personatge del Teo, les autores s’adrecen al públic infantil perquè consideren que l’educació és una eina imprescindible per millorar el futur i trencar estigmes.\nPer contribuir a difondre els valors que transmet el llibre, Mireia, Olga i Georgina han portat a terme diversos contacontes en els quals Mireia explica la història i Georgina la il·lustra en directe, amb els mateixos materials i tècniques que va utilitzar al llibre, que no conté cap il·lustració digital per atansar-se als dibuixos dels petits. La pròxima oportunitat de disfrutar d’aquesta experiència serà el 4 de gener a la Biblioteca Comarcal de Tàrrega.\nEl llibre, editat per la Diversa Ediciones, pot adquirir-se a les principals llibreries a un preu de quinze euros. Els beneficis es destinen íntegrament a la protectora, ja que l’editorial també col·labora en aquest projecte solidari.


Catàleg de desficis: la de Miró és, en canvi, angèlica.\nla de Miró és, en canvi, angèlica.\nAmb agraïment a D. J.\nque em va obrir\nles portes d’aquest llibre.\n“La de Miró, en canvi és angèlica. Miró, l’arravata un àngel, un àngel incatalogable i sense nom. O potser es tracta del mateix àngel guardià del paradís, que en comptes de barrar-nos-en el pas, com a la parella original, ens convida a entrar-hi, no sabríem dir la causa de quina graciosa contraordre.\nDe tota manera, el mou una força restauradora, una força que reposa l’home en la seva puresa inicial. Puresa, s’entén en l’accepció d’innocència. La mateixa tramoia sexual, tan freqüent en els quadres de Miró, està exempta de solatges pornogràfics: el seu exhibicionisme és infantil –o bé anterior a la invenció del pàmpol. La innocència d’aquesta pintura resulta fins i tot agressiva, brutal, però no enigmàtica. El pinzell de Joan Miró pinta inspirat per una facúndia primària, desproveïda de malícies d’ofici, i d’estètica – ‘la pintura està en decadència des de l’època de les cavernes’, diuen que ha dit ell -: tanmateix, poques vegades com en es seus quadres l’eficàcia plàstica haurà estat tan vertebrada a una intenció significativa, sense mutus entrebancs.\nA l’igual que Goya amb el Romanticisme, Miró en el surrealisme: quan els altres pintors s’entretenien a copiar les emanacions, més o menys concretes, de la seva subconsciència, Miró s’aprofitava de la càrrega energètica i la transformava en matèria de pintura. Persones, animals, membres, estels, es fan esquemàtics i són alguna cosa més que vestigis de les formes naturals: en són subjugants equivalències líriques. El ‘meravellós’, que el surrealisme anhelava plasmar en mots o en figures, acut a les sol·licitacions de Miró. La seva pintura ens dóna un deliciós món en estat naixement, en el qual la diferenciació s’insinua des de la placenta última, des de l’humus excitant de la imaginació, cap a una claredat expositiva nobilíssima. Miró grafia amb aquella astúcia elemental que tenen els infants o que tenien els primitius cavernícoles.\nEl nostre pintor i el seu àngel, no tenen res a veure amb la realitat desacreditada: ells hi són anteriors, com l’infant i com l’home de l’edat de pedra; el Miró angèlic posseeix l’extrema simplicitat de l’ull net. Contemplant les seves teles, de colors invictes i ratlles esbalaïdorament significants, la joia s’estableix també als nostres ulls, els neteja, els retorna a la glòria de la llum prístina.”\nEtiquetes de comentaris: A (m) Arte, Joan Fuster, Joan Miró, Un hombre que lee con un lápiz en la mano


Parrucchieri Bravi - ❤ GLOBElife ☎ - bons perruquers - parrucchiere - parrucchieri\nConeixes algun bon perruquers?\nentrar en Parrucchieri Bravi\nNecessito bons perruquers per cuidar el meu cabell en el dia més important de la meva vida: el del meu casament. La recerca de bon perruquers no és fàcil perquè cada un de nosaltres probablement té diferents impressions i judicis sobre el mateix professional. No obstant això, és innegable que quan molta gent, sortint de la mateixa botiga, estigui contenta amb el servei rebut, llavors ens enfrontem a una bona perruqueria. Qui són els bons perruquers? Ells són els que coneixen les últimes notícies de moda, aquells als que si vostè demana una franja no et fan un floc 80s, els que coneixen els millors productes i els millors mètodes per utilitzar-los, que sempre s'actualitzen també a través de cursos de formació, i que Potser aquesta formació és bona per a altres col·legues. Els bons perruquers són els que et reben al saló fent que et sentis amb un somriure, són els que saben com recomanar els productes de la dreta fins i tot a utilitzar a casa, els bons perruquers et diuen que tallar és adequat per a tu, de quin color pots arribar sense accentuar la seva base. Bons perruquers són els que voleu tornar.\nParrucchieri Bravi, perruqueries, cabells, salut, salons de bellesa, fotos de moda de cabells, pentinats, estètica, venda, cura de la calvície, Parrucchieri Bravi, caiguda del cabell, colorants, cremades de sol, balayages, meches, shatush, Deja-Vu, Parrucchieri Bravi, Globelife, saló de perruqueria, marques de productes per al cabell, sector de la perruqueria, les empreses de tints per al cabell, els fabricants de productes de perruqueria professional, fabrica línies amb tercers, Etiquetes privades, accessoris per al cabell, Parrucchieri Bravi, perruquers minoristes, venedors majoristes de productes per al cabell, els distribuïdors de productes de perruqueria, perruqueries, salons de bellesa, la investigació de mercat en la indústria de la moda del cabell, els equips de perruqueria, informació del cabell, informació del cabell, Parrucchieri Bravi, notícies productes de perruqueria, perruqueries de mobles, exportació d'importació, material de perruqueria


No hi ha dubte que, el laboratori d'idees del Partido Popular, la FAES, fa mesos sinó anys que treballa amb la hipòtesi de suspendre l'autonomia de Catalunya. Aquesta és una acció contra el procés sobiranista al nostre país que, de fet, el Govern espanyol, amb la seva actual majoria absoluta, pot aplicar legalment quan li plagui, atès que sempre estem superant el nivell de dèficit arbitràriament fixat per Madrid. I no ho farà adduint motius d'insubordinació política per part de la Generalitat. Noooo. Ho farà amb una argumentació molt més hàbil: la disbauxa en la despesa i la incapacitat per controlar el dèficit per part de la nostra esquifida Gestoria requereix la intervenció immediata i guaridora de la metròpoli per posar-hi l'ordre que nosaltres som incapaços d'aplicar. És la direcció en la qual el Govern espanyol, el partit que li dóna suport i els opinadors en nòmina dels Serveis d'Intel·ligència espanyols apunten des de fa temps. Aquesta via d'intervenció contra el procés té només l'inconvenient d'haver de fer-se extensiva també a un País Valencià en fallida (i governat pels seus), però és un detall francament menor comparat amb la salvaguarda de la unitat d'Espanya.\nPot aplicar-se, a més, com deia abans, en qualsevol moment amb les eines legals bastides fa temps pel Govern espanyol en relació al control del dèficit. Abans i després de convocada una Consulta o unes eleccions plebiscitàries. El gran problema és que serà molt difícil desvincular la seva aplicació dels elements polítics i fortament simbòlics que són inherents al que queda de l'autogovern català. Conformar un Govern tècnic que avali aquesta acció suspensiva resultarà difícil davant l'opinió pública catalana i deixar el Parlament suspès, sense cap mena d'activitat, encara més. Es farà difícil un dia a dia polític en el qual la majoria de la societat civil i els principals partits de Catalunya, tot i legals, no intervenen de cap mena en la governació del país i fan recaure a tota hora sobre els mitjans de comunicació i les xarxes socials la seva crítica ferotge contra la suspensió. L'existència de 15 autonomies en marxa i dos territoris directament gestionats per Madrid farà estrany també a nivell internacional. I, a més, durant quant temps es podria sostenir aquesta situació d'excepció?\nDemocràcia Espanya Espanyolisme Llibertats civils Prospectiva\nRamon Llull 20 d’agost de 2013 a les 10:36\nPer això s'han inventat la ridícula crisi de Gibraltar, per això. Per dissimular la verdadera crisi espanyola: La d'una Espanya feixista davant d'una Catalunya arrasada a la que volen liquidar de facto.\nAquest matí mateix, Esperança Garcia atacava Catalunya (o el Govern per ser més suaus) dient que Catalunya (ara sí) perd 1000 empreses per culpa de la mala gestió de l'actual Govern. Cinisme del més alt.\nA mi, tot això em fa tant fàstic, repugnància, que em fa sentir que ja no hi sóc a Espanya. Procuro veure-ho de lluny per poder dormir amb més pau, a pesar dels aparells d'aire condicionat que funcionen nit i dia sense parar...i de vegades el meu mateix...\nACBaldrick 20 d’agost de 2013 a les 12:49\nA efectes pràctics se'm fa difícil imaginar com podria funcionar una Generalitat intervinguda. Se substitueix tot el govern? Es posen comissaris polítics a totes les conselleries? Es posa un interventor que hagi de firmar tota quanta decisió es pren? No sóc funcionari i no conec el funcionament intern de la Generalitat.\nPerò em costa imaginar com podrien governar en contra d'una bona part de la població catalana i de molts funcionaris.\nAnònim 20 d’agost de 2013 a les 16:14\nFins i tot a vegades se'm fa estrany que encara no ho hagin fet... això em fa pensar que massa valents no deuen pas esser.


Xile, país convidat d’honor a Hispack 2022 | Hispack\nUna delegació de 50 empreses xilenes viatjarà a Barcelona per participar a trobades de negocis\nXile, país convidat d’honor a Hispack 2022\nLa 18a edició de la fira d’envàs i embalatge Hispack, que se celebrarà al recinte de Gran Via de Fira de Barcelona entre els dies 24 i 27 de maig, tindrà Xile com a país convidat. Un pavelló institucional –promogut pel Centre d’Envasos i Embalatges de Xile (CENEM)– aportarà una missió comercial amb representants de més de 50 companyies interessades a conèixer la tecnologia, materials i maquinària de packaging de proveïdors espanyols i europeus.\nLa delegació xilena viatjarà a Barcelona per participar en trobades de negocis amb els expositors de Hispack. En col·laboració amb amec, l’Associació espanyola de les empreses industrials internacionalitzades, ja s’estan seleccionant les companyies amb projectes concrets de prospecció o compra que conformaran la missió comercial per tal d’agendar les reunions en funció dels seus interessos. Es preveu que en quatre dies es generin a Hispack més de mig miler d’entrevistes amb empreses xilenes.\nEl president de Hispack, Jordi Bernabeu, es mostra convençut que aquesta iniciativa ajudarà a incrementar la quota d’exportacions de la indústria espanyola del packaging a Xile, un dels mercats amb més potencial de creixement de Llatinoamèrica. “Volem demostrar que la indústria espanyola del packaging pot ser una aliada excel·lent perquè les empreses xilenes de múltiples sectors aconsegueixin incrementar la seva projecció a l’exterior i donar resposta a reptes lligats a la sostenibilitat, la digitalització i el comerç electrònic”, assegura Bernabeu.\nPer la seva banda, el president del CENEM, Marcelo Meneghello, comenta: “per a Xile és un gran honor ser el país convidat d’ Hispack 2022, ja que tenim una excel·lent relació comercial amb Espanya i aquesta fira internacional ens atorga una molt bona oportunitat per conèixer de primera mà la innovació, la competitivitat i la qualitat que les firmes espanyoles de maquinària, tecnologia i materials ofereixen, a més d’aprofundir els contactes comercials entre empreses dels dos països”.\nAixí mateix, en el marc de la fira es duran a terme activitats de coneixement i networking que permetran intercanviar experiències sobre el mercat del packaging a Xile, donar visibilitat a casos d’èxit en sectors de demanda, i analitzar els principals reptes a afrontar lligats a la sostenibilitat i la transformació digital compartits també amb les empreses europees del sector.\nMercat xilè en auge\nEl sector de l’envàs i l’embalatge a Xile és un dels més dinàmics de Llatinoamèrica, amb una facturació anual de 3.200 milions de dòlars, segons el CENEM.\nTot i la pandèmia, el mercat de packaging xilè ha crescut a taxes superiors al de l’economia del país, impulsat per l’estratègia traçada per a la propera dècada que posa l’accent a les exportacions, especialment les del sector alimentari (fruites, peixos i marisc) i vinícola, i en què l’envàs té un paper fonamental. De fet, el 90% de la demanda total de maquinària, tecnologia i envasos i embalatges a Xile es concentra a la indústria alimentària i vinícola, mentre que el percentatge restant es reparteix entre productes de cosmètica, cura personal, farmàcia i agroquímics.\nDes del CENEM apunten que la indústria del packaging té bones perspectives de negoci vinculades a l’augment de les exportacions xilenes –especialment les del sector d’alimentació, que creixen a un ritme del 10% anual–. Paral·lelament, s’obren oportunitats per al packaging que respongui als desafiaments dels nous mercats i requeriments internacionals, i que aporti solucions sostenibles i innovacions per a la logística i el comerç electrònic. Per la seva banda, Xile compta, a més, amb una indústria cosmètica i farmacèutica creixent, on el packaging i la presentació del producte esdevenen un valor afegit cada cop més rellevant per a les vendes.\nActualment, Espanya és el quart país proveïdor de maquinària d’envàs i embalatge a Xile, amb una quota del 7,8% sobre el total de les importacions del sector del packaging per darrere d’Alemanya (26,5%), Itàlia (23,4%) i EUA (12,2%).\nOrganitzada per Fira de Barcelona amb periodicitat triennal, Hispack és la fira d’envàs i embalatge més gran de la península ibèrica i una de les primeres d’Europa de la seva especialitat. El 2022 preveu reunir 600 expositors directes i 1.100 marques representades, entre les quals els proveïdors i fabricants líders espanyols en maquinària i tecnologia per a les diferents operacions de fabricació de tot tipus d’envasos i embalatges; processos de preparació, envasament, omplert i tancament de productes; etiquetatge, codificació i marcatge; robòtica, automatització, logística i manutenció, distribució, PLV i reciclatge i recuperació. També s’exhibiran solucions i materials per a l’envàs i l’embalatge tant de productes de consum com industrials.\nPer contribuir a la internacionalització de la indústria espanyola del packaging, Hispack ha establert un pla d’accions entre les quals figura aquesta aliança amb Xile com a país convidat. De la mateixa manera, està desenvolupant el programa de compradors convidats per atraure professionals de prop d’una quinzena de països d’interès per a les exportacions espanyoles, i donarà visibilitat a projectes europeus innovadors al voltant del packaging que estiguin dibuixant la transformació del sector.\nPeu de foto (d’esquerra a dreta): Mariana Soto, gerent de CENEM; Marcelo Meneghello, president de CENEM; Sonia Fernández, directora de la Unitat de Projectes d’amec i Beatriz Fernández, delegada d’ Hispack a Madrid, durant la signatura de l’acord perquè Xile sigui el país convidat d’Hispack 2022


Estem en plena festa major del Vendrell que enguany pot passar totalment desapercebuda per la majoria de gent per les circumstàncies de pandèmia que estem vivint. Aquí com en altres llocs si no vas a buscar els actes que es portem a terme reals i virtuals pots conviure amb ella i no assabentar-te. En altres edicions el castell de foc o l’encesa del campanar eren alguns dels actes que es podien veure des de fora el terme municipal i si per algun motiu passaves en cotxe o en tren per la vila i et trobaves algun esdeveniment festiu podries deduir que era Santa Anna. Enguany els pocs actes que es fan són testimonials més que una altra cosa, posant la televisió local com una eina bàsica per seguir com evoluciona aquesta festa major confinada.\nHem arribat fins aquí després de començar el principi de la cursa d’una manera normal amb la presentació el dia del Gos de la festa major del 2019 dels sis nous administradors que tenien la tasca d’organitzar un dels actes principals de la programació anual del Vendrell. Tot va anar més o menys normal fins que al ple de gener es va aprovar l’elaboració d’un reglament de festa major participat i de consens perquè l’actual no es va aprovar correctament. Des d’aquest moment els administradors van quedar com una figura provisional fins que entres en vigència la nova normativa. Després al març va venir la pandèmia i alguns ajuntaments s’anaven posicionant sobre si es faria alguna cosa o no. Altres com el cas del Vendrell van sortir per la tangent dient que la festa major es faria seguint els protocols de seguretat i normativa vigent. Evidentment la cosa estava clara, però no es van mullar i van anunciar el que havia de ser evident.\nEl proper capítol és quan faltava un mes per Santa Anna els sis administradors van dimitir en grup per manca de suport de l’ajuntament. Llavors la responsabilitat d’aquest era organitzar la festa major, però en cap moment d’una manera clara van apuntar per on anirien les coses. Tot just el tercer dilluns de juliol, just abans de Santa Anna per les xarxes comença a córrer el programa de festa major del 2020.\nAquesta és una proposta de mínims que després del que s’ha dit i tot el misteri al voltant d’aquesta festa tradicional ha deixat amb mal regust de boques moltes persones. Si a l’abril o al maig els administradors i responsables polítics de la festa haguessin dit, senyors enguany suspenem la festa major pels motius que tots sabeu, doncs no passa res. A més els diners d’enguany aniran destinats a finalitats socials i econòmiques per millorar la vila. Es treballa amb el que tenim contractat enguany per al proper 2021 si la situació ho permet i no passa res. Cau alguna missa per la televisió i algun acte simbòlic com el que s’ha programat ara i tothom queda com uns reis.\nDesprés que les entitats representants del cultura popular i del foc locals ja apostessin per no actuar en aquesta festa major doncs aprofites la negativa i ho recondueixes amb seny tot per a temps millor.\nAl final, una setmana abans del gran dia veus el programa i se’t cau la il·lusió que t’havies creat als peus penses doncs per arribar aquí no calia tanta història i la dimissió d’aquests administradors que des del primer dia que varen ser nomenats han treballat amb molta energia i coratge per la festa major del 2020 amb els reptes que han anat sorgint els darrers mesos han anat adaptant la festa als diferents protocols que han anat sorgint en els darrers mesos amb la incertesa que comportava. Una feina ingent que se n’ha anat en orris per una falta d’acció política que havia saber gestionar aquesta nova realitat amb marge de maniobra per a totes les persones implicades en aquests contractes que havien de fer possible aquesta festa. Els administradors no cobren un cèntim per la seva feina, però juguen amb molts diners i la feina de moltes persones que mereixen un respecte perquè ells s’hi guanyen la vida amb tot això i la situació en aquest sector ja es prou precària. El lema de la festa major d’enguany era “Única” veritablement esperem que ho sigui.


L'aeroport de Girona es prepara per a un hivern encara més fred - Diari de Girona\nL'aeroport de Girona es prepara per a un hivern encara més fred\nRyanair anuncia una nova reducció del 20% de la seva capacitat durant el mes d'octubre, que se suma al 20% que ja havia dit al mes d'agost\nlaura fanals girona 18.09.2020 | 23:25\nDesprés d'una temporada d'estiu per oblidar a causa de la pandèmia, la tardor i l'hivern es presenten més freds que mai a l'aeroport de Girona-Costa Brava. Ja de normal les instal·lacions de Vilobí d'Onyar redueixen considerablement la seva activitat durant els mesos més freds de l'any, però enguany es preveu que hi hagi menys passatgers que mai. Ahir, Ryanair va anunciar que reduirà un 20% més les seves operacions durant el mes d'octubre, retallada que s'afegeix al 20% de reducció que ja havia anunciat el passat mes d'agost. Això vol dir que, en global, l'aerolínia de baix cost preveu transportar enguany entre un 40% i un 50% menys de passatgers que durant el mes d'octubre de 2019. Amb aquesta reducció de la seva capacitat, l'aerolínia preveu poder superar el 70% d'ocupació.\nMalgrat que la companyia no ha volgut especificar com es materialitzarà aquesta mesura a l'aeroport de Girona, la seva pàgina web permetia ahir comprar només bitllets per a vuit destins al mes d'octubre: Karlsruhe-Baden (Alemanya), Brussel·les-Charleroi (Bèlgica), Pisa (Itàlia), Varsòvia (Polònia), Bournemouth, Bristol, London-Stansted i Manchester (Regne Unit).\nRyanair justifica la seva decisió per les restriccions per viatjar imposades per la Unió Europea per frenar l'expansió de la covid-19; unes mesures que la companyia ha criticat perquè considera que s'imopsen «amb poca antelació», fet que dificulta als viatgers la possibilitat de fer reserves amb antelació. La companyia critica especialment governs com el d'Irlanda, en considerar que s'han mantingut «restriccions de viatge excessives i ineficaces des de l'1 de juliol», de manera que els casos de positius per covid han augmentat en les últimes setmanes. En aquest sentit, comparen la situació d'Irlanda amb la d'Alemanya i Itàlia, on, afirmen, no han augmentat tant els casos malgrat que els vols comunitaris es van autoritzar lliurement des del dia 1 de juliol.\nEn canvi, la companyia ha aplaudit el pla de la Comissió de la Unió Europea d'eliminar les restriccions de viatge dins dels països que en formen part, amb subjecció únicament a l'actualització setmanal sobre l'evolució dels casos i proves positives a cada país i regió.\nAquest passat mes d'agost, l'aeroport de Girona va rebre un total de 37.565 passatgers, el que va suposar una caiguda del 87,7% respecte el mateix mes de l'any anterior. Tot i això, van ser uns 2.000 viatgers més que durant el mes de juliol. L'acumulat d'aquest 2020 se situa, de moment, en 158.074 usuaris, el que suposa una caiguda del 88,6% respecte al 2019.


Milers de dones es manifesten a Barcelona pel 8-M | NacióDigital\nper Joan Obiols , Barcelona, 8 de març de 2021 a les 18:43 |\nUna manifestant exhibeix una pancarta. | ACN\nLa manifestació central de la jornada del 8-M a Barcelona ha començat a les 18.30h al Passeig de Gràcia. Sota el lema Juntes, diverses i rebels. Som imparables, agrupa vuit trams des de la Gran Via de les Corts Catalanes fins al carrer Rosselló. 4.500 persones han participat en la protesta, segons la Guàrdia Urbana.\nLa marxa ha arrencat amb un ambient festiu i en cada tram hi ha altaveus amb música que amenitza la manifestació. També s'han fet batucades. Després de la manifestació estàtica, les convocants impulsen una cassolada i llums lila des dels balcons catalans a partir de les 21 hores.\nEl col·lectiu Vaga Feminista, organitzador de la mobilització, ha dividit l’espai en vuit trams entre la Gran Via i la Diagonal: dos de mixtos i sis de no mixtos. Per participar de la manifestació calia inscriure's prèviament a través d’una web i apuntar-se a un dels vuit trams, que tenen una capacitat màxima de 450 persones cadascun.\nEN DIRECTE | Als trams també hi ha batucades, que juntament amb la música, donen ritme a la protesta del 8-M a Barcelona. Informa @joan_obiols pic.twitter.com/Du5Y1Y7iS2\n— NacióDigital (@naciodigital) March 8, 2021\nL’organització ha planificat la mobilització perquè compleixi totes les mesures que dicta el Procicat. Caldrà mantenir una distància mínima d’1,5 metres, s'ha de portar obligatòriament la mascareta i es promou la higiene de mans amb gels hidroalcohòlics.\nLes manifestants no podien compartir pancartes així com tampoc beure ni menjar. Segons han explicat les organitzadores de la manifestació, per prioritzar la salut de les participants, només es permetia reunir un màxim de 3.600 persones en els diferents trams.\nImatge de la manifestació del 8-M a Barcelona. Foto: Miquel Codolar / ACN\nNotícia en ampliació\nLa pandèmia no atura un 8M combatiu i descentralitzat\nUn home ataca cinc dones amb gas pebre en la manifestació del 8-M\nSocietat, dones, Barcelona, feminisme, Vaga Feminista, manifestació, 8-M


Les residències de la Conca de Barberà es mantenen sense registrar cap cas de coronavirus | EFMR.cat\nInici Notícies Les residències de la Conca de Barberà es mantenen sense registrar cap...\nLes residències de la Conca de Barberà es mantenen sense registrar cap cas de coronavirus\nLes llars per a la gent gran de la Conca de Barberà segueixen sense registrar cap cas de COVID-19. A data d’aquest divendres 3 d’abril, l’Àrea Bàsica de Salut de Montblanc confirmava que no s’havia detectat cap persona amb símptomes de la malaltia i que cap dels seus residents, per tant, l’havia desenvolupat.\nD’altra banda, en declaracions a l’Informatiu Conca de Barberà de l’EFMR, l’alcalde de Santa Coloma de Queralt, Ramon Mullerat, també celebrava que en el cas del municipi de la Baixa Segarra tampoc s’hagi confirmat, per ara, cap cas a la residència.\nLes mesures de protecció adoptades des de fa tres setmanes pels centres com la desinfecció de l’entorn, l’ús de mascaretes i guants i prohibició de visites externes, entre d’altres, estan resultant efectives a l’hora de salvaguardar un col·lectiu de la població especialment sensible a la pandèmia i considerat d’alt risc.\nArticle anteriorInformatiu Conca de Barberà del dissabte 4 d’abril del 2020\nArticle següentPastisseries tancades i mones a domicili: els pastissers s’adapten al confinament


Una tela de l'altar centenària d'una església rural anglesa va resultar ser el "vestit perdut" d'Elisabeth I, i es presentarà a la pantalla pública - estil de vidanone\nPrincipal estil de vidaUna tela de l'altar centenària d'una església rural anglesa va resultar ser el "vestit perdut" d'Elisabeth I, i es presentarà a la pantalla pública\nEl teixit de l’altar de Bacton, que va poder formar part d’un dels vestits de la cort de la reina Isabel I, s’exposa després d’extenses tasques de conservació. Crèdit: © palaus reials històrics / Església de la Santa Fe\nUn drap d’altar que va resultar formar part d’un vestit pertanyent a Elizabeth I s’exposa a Hampton Court després d’haver estat sotmès a un extens tractament de conservació.\nUn vestit perdut que va pertànyer a Elizabeth I protagonitzarà una propera exposició al Hampton Court Palace aquesta tardor després que un llarg treball de conservació el salvés per a la nació.\nLa tela de la bata va sorgir fa uns anys, gairebé per casualitat. Va ser trobada a la minúscula església de St Faith, a Bacton, Herefordshire, on havia estat utilitzada com a tela d’altar i conservada durant segles.\nBacton va ser el lloc de naixement de Blanche Parry, una de les criades d'Elisabeth I, que es va aixecar a les files per convertir-se en la seva gentilhomesa en cap de la Bedchamber i la localitat va dir que la tela de l'altar de la Santa Fe va estar vinculada d'alguna manera a Parry i Gloriana.\nI de fet, quan la comissària Eleri Lynn, comissària del Palau Reial Històric (HRP), va examinar la tela, va descobrir costures que demostraven que abans havia format part d’una faldilla. És important destacar que el teixit ricament brodat, que presenta cérvols, flors, plantes i fins i tot erugues poc semblants era similar al que es feia servir al vestit que va portar Elizabeth I en el seu Retrat arc de Sant Martí, per encàrrec de Robert Cecil i que va pensar que havia estat pintat entre 1600 i 1602, de Marcus Gheeraerts el Jove, que representa a la reina amb tota la seva glòria.\nEl drap de l'altar Bacton s'assembla al vestit de la reina Isabel I que porta a The Rainbow Portrait de Marcus Gheeraerts el Jove. Crèdit: incamerastock / Alamy Stock Photos\nUna investigació més gran dels palaus reials històrics també va revelar que el drap, fet de seda chamblet de plata, estava tenyit d’Índigo i un rar colorant vermell de Mèxic i brodat amb fil real d’or i plata, tot el que va assenyalar que originalment pertanyia a algú. d’estat més alt.\nAra es creu que és l’únic exemple supervivent dels vestits d’Elisabeth I. Pot haver-se adreçat cap a l'església de Santa Fe perquè la reina donava a Blanche Parry o l'enviava a Bacton per commemorar el seu servent després de morir.\nUna altra gran sorpresa per als comissaris de recursos humans (gairebé tan fantàstics com trobar un vestit de la bata de la reina quatre-cents anys després de la seva mort) va ser el descobriment que el brodat intrincat s'havia fet directament sobre el teixit extremadament car, que era extremadament insòlit (i arriscat !) en un moment en què es feia generalment un treball d’agulla amb material més barat que s’aplicava als més cars.\nEl drap de l’altar que es troba a l’església de Santa Fe estava brodat intrínsecament, © Històric palau reial Cortesia de l’Església de Santa Fe, Bacton\nTot i que s'ha mantingut segur darrere d'una caixa de vidre a Bacton, el teixit, segons HRP, necessitava una "conservació urgent". Es va necessitar tres anys de treball al taller tèxtil de Hampton Court Palace per estabilitzar i restaurar el teixit.\nAra que el futur de la tela és segur, HRP realitza una exposició per celebrar l'extraordinària troballa. El vestit perdut d'Elisabeth I, en préstec de l'Església de la Fe de Bacton, serà la peça central, al costat del retrat de l'arc de Sant Martí, en préstec de Hatfield House.\nEl teixit va requerir tres anys de treballs de conservació, © Històric palaus reials / Cortesia de l'església de Santa Fe, Bacton\n"Després de tres anys de duríssima conservació i investigació, estem encantats de posar finalment aquest objecte exquisit en exposició al Hampton Court Palace, l'antiga casa d'Elisabeth", diu Lynn.\n"Tenir un element de vestit de Tudor amb un vincle tan estret amb la reina Isabel I és extraordinàriament rar, i ens fa molta il·lusió mostrar la tela de l'altar de Bacton al costat del llegendari retrat de l'arc de Sant Martí, amb les seves destacades semblances amb la tela de la tela. . '\nEls dos espectacles estaran envoltats d’altres exemples sorprenents de brodats del segle XVI i d’una selecció de llibres que haurien inspirat els motius trobats en els vestits de Tudor. Junts proporcionaran una visió de la cort de Tudor, les dones que hi van viure i treballar i els símbols secrets que sovint representaven els rics brodats.\nThe Dress Dress d’Elisabeth I s’obrirà el 12 d’octubre de 2019 i tancarà el 23 de febrer de 2020 al Palau de Hampton Court.\nCopyright estil de vida: Una tela de l'altar centenària d'una església rural anglesa va resultar ser el "vestit perdut" d'Elisabeth I, i es presentarà a la pantalla pública - estil de vidanone


El ‘golfo’ de Juanma Carrillo - Your disco needs you - Time Out Barcelona\nEl ‘golfo’ de Juanma Carrillo\ndijous, 30/06/2011 | Cinema, General\nQuedeu-vos amb aquest nom: Juanma Carrillo. Ell és el protagonista de la primera nit golfa que organitza el Fire!!, la mostra de cinema gai i lesbià del Casal Lambda. Aquest jove realitzador i fotògraf nascut a Logronyo és l’autor de diversos curtmetratges i videocreacions que retraten alguns dels aspectes més sòrdids del món gai. El seu treball s’ha vist en festivals d’arreu del món però fins ara a Barcelona no l’havien convidat gaire. Gràcies al Fire!! (que també ha comptat amb ell per fer els anuncis d’aquest any i el teaser amb imatges de totes les pel·lícules), aquest dissabte es projectaran quatre dels seus curts. Hem parlat amb ell de la seva trajectòria i de les peces que es podran veure.\nHi ha qui es queixa que al Fire!! hi ha molta pel·lícula d’art i assaig i poca carn. La carn arriba amb tu?\nDoncs crec que sí! Però tampoc us penseu… Els meus curts expliquen moltes coses. Estan molt cuidats i encaixen perfectament en un festival com aquest. Però és cert que en els meus treballs hi ha molta carnalitat i molta sexualitat. Sí, la del dissabte serà una nit calenta…\nEn total es podran veure quatre de les teves peces. Les pots descriure?\nPerfect Day (2010) forma part d’una trilogia titulada Cover me i parla de la recerca de l’amor perfecte. Fuckbuddies (2011) és el retrat d’una trobada sexual frustrada. Caníbales (2009) és un fals documental que retrata el món del cruising. És una història sobre la incomunicació. I finalment, Consecuente/Consecuencias (2010) és una vídeo-teràpia que vaig fer després d’una ruptura.\nLa més antiga d’aquestes peces i la que ha tingut més èxit és Caníbales. En la pel·lícula retrates el món del cruising sense pudor.\nLa veritat és que s’ha pogut veure en molts festivals i no només de temàtica gai. Això per a mi és un èxit. Crec que a molta gent li crida l’atenció perquè porta a la pantalla gran un món que molts desconeixen. També per la forma com està filmat. Volia que l’espectador que mai ha fet cruising sentís que era una experiència nova. M’han fet comentaris molt positius gent que va amb cadira de rodes, heterosexuals o, sobretot, moltes dones a qui ha agradat el film perquè era com una nova vivència. Jo vaig voler que fos molt real, sense embellir res en absolut, i té una part molt crua.\nEn les teves pel·lícules acostumes a parlar de sexe ràpid i brut, però a la vegada retrates personatges que també busquen sentir-se estimats.\nAquesta és una de les idees que apareix en tota la meva obra. Els personatges són minusvàlids emocionals. Són persones que moltes vegades volen sentir-se acompanyats a través del sexe, que no volen sentir-se sols. No és una crítica a aquesta actitud ni al cruising, al contrari. Però jo retrato el que veig i el que he notat sempre és molta soledat. Hi ha molta gent que en aquestes situacions està buscant sentir-se estimat però sense voler admetreu.\nTot i que es nota que t’agrada el drama, en els teus últims treballs també has introduït el sentit de l’humor.\nA vegades pot semblar que no tinc sentit de l’humor perquè les meves peces són molt estripades. Però jo en tinc molt! A Fuckbuddies l’he introduït i ha funcionat molt bé. Molta gent m’ha recomanat que explori aquest camí.\nI ho faràs?\nEl meu pròxim projecte és un curt anomenat The Biker que serà la cosa més punky i més queer que he fet mai. És la història d’un assassí i d’un grup de xaperos. Serà una cosa molt marica, amb violència física i psicològica, però també amb molt humor. Serà que estic acumulant ràbia…\nI el salt al llarg?\nEspero que arribi aviat. Estic preparant una pel·lícula, Islandia, que es rodarà al país nòrdic i que explica la història d’un trio, dos nois i una noia. No abandonaré les meves arrels perquè serà un drama. És una història molt íntima en la que porto molt temps treballant.\nLa sessió ‘Golfa tú!!’ serà el dissabte 2 a l’Institut Francès a partir de les 23 h.\nEtiquetes: Caníbales, Casal Lambda, Consecuente/Consecuencias, Fire!!, Fuckbuddies, Juanma Carrillo, Perfect Day, The Biker


Els sindicats d'ensenyament convoquen una vaga el 16 de maig per "infrafinanament"\nPublicat 12/4/2019 15:20:30 +02:00CET\nEls sindicats UstecStes, Aspepc-SPS, CCOO i la UGT han convocat una vaga i mobilitzacions a les escoles i instituts catalans el dijous 16 de maig per "infrafinanament" i per recuperar les condicions del 2010, com han anunciat aquest divendres els seus impulsors en roda de premsa.\n"El curs comena al setembre i no tenim temps perqu les plantilles es fan al maig", ha destacat el portaveu d'UstecStes, Ramon Font, que ha xifrat en 7.000 els professors que calen, i en 100 milions la partida econmica necessria per revertir les retallades.\n"L'educació pública catalana est endmicament infrafinanada. No compleix ni de lluny el 6% establert per la Llei d'Educació Catalana (LEC)", han destacat els organitzadors, que demanen un decret llei que permeti revertir les retallades.\nAl seu parer, el Govern no ha impulsat cap mesura per a l'educació pública que en millori substancialment la qualitat des del passat 2017.\nLes retallades que es van impulsar de manera "extraordinria" des del primer moment de la crisi encara no han estat revertides després de sis anys de creixement econmic, asseguren.\nTambé lamenten que no s'han desenvolupat els acords i les lleis que permeten la reducció de l'horari lectiu, la qual cosa ha generat una "greu deterioració" de les condicions laborals, i de la qualitat de l'ensenyament públic.\nReclamen restablir l'horari lectiu anterior a les retallades per a tot el personal d'aplicació el curs 2019-2020 com una "reivindicació irrenunciable", una reducció de les rtios, l'estabilització del personal interí i substitut, la conversió dels teros de jornada en mitges jornades.\nTambé l'augment del personal de suport educatiu per atendre la diversitat, la recuperació del poder adquisitiu perdut, el reconeixement del primer estadi de nou a sis anys, el retorn del carcter lectiu de les dues hores de reducció al personal més gran de 55 anys.


Seguretat, mobilitat i accessibilitat, al·legacions al Pla General amb perspectiva de gènere - CENT PER CENT\nAhir capvespre l’Assemblea Antipatriarcal de Manacor i el Col·lectiu de Dones de Llevant es varen reunir amb el batle de Manacor, Pedro Rosselló, amb la delegada d’Urbanisme, Isabel Febrer i amb la delegada de Serveis Socials i Igualtat, Maria Isabel Bauzà. Els dos col·lectius varen presentar oficialment les seves al·legacions a la primera versió del Pla General de Manacor, un pla que el mateix consistori ha qualificat com a “pla de mínims” i que no té en compte necessitats bàsiques de les persones de la ciutat com la seguretat, la mobilitat o l’accessibilitat.\nA part de les al·legacions, es varen presentar dins una capsa de color lila l’Auditoria Urbana amb Perspectiva de Gènere encarregada al Col·lectiu Punt 6 (https://punt6.org/ ) així com el llibre d’Adriana Ciccoletto Espais per a la vida quotidiana. Auditoria de Qualitat Urbana amb Perspectiva de Gènere. L’objectiu dels dos col·lectius és que aquests documents siguin tinguts en compte per a la redacció del PG definitiu o com a mínim siguin estudiats per a incloure propostes en plans parcials o altres iniciatives del consistori. En aquest sentit, Febrer es va comprometre a fer arribar el document d’al·legacions feministes a totes les regidories de l’Ajuntament per tal que es tenguin en compte totes aquelles al·legacions que no siguin pròpiament objecte del PG però que valoren com a bones propostes.\nA més a més, es varen veure amb bons ulls propostes com la del microbus que connecti diferents punts de la ciutat amb els CAPS i Hospitals, augmentar l’horari dels pàrquings municipals, millorar l’enllumenat de Manacor per assolir més seguretat o augmentar les zones per a bicicletes i vianants. De fet, Febrer va verbalitzar l’opció de tancar al trànsit rodat tots els carrers des de l’estació de tren fins al centre. D’altra banda, els dos col·lectius varen remarcar la necessitat de la participació ciutadana en el PG fins a la seva aprovació definitiva ja que fins ara no ha estat real. Les delegades varen reconèixer la dificultat de la participació de tota la població però reconegueren la necessitat d’aconseguir-ho.\nprevious post: La problemàtica de cala Varques, tractada per la Junta Local de Seguretat de Manacor\nnext post: “Galmés fuig de la postal turística, perquè pensava que viure del passat turístic entabana la gent”


Pluvial egipci - Viquipèdia, l'enciclopèdia lliure\n82 g (pes d'adult)\nEspècie Pluvianus aegyptius\nEl pluvial egipci (Pluvianus aegyptius) és un ocell propi de l'Àfrica tropical. Única espècie del seu gènere, és considerat per alguns autors, l'única espècie de la família dels pluviànids (Pluvianidae), mentre que altres l'inclouen a la dels glareòlids (Glareolidae).\nFan 19 – 21 cm de llargària.\nNegre per les parts superiors, i crema per les inferiors. Ales grisenques.\nAl cap marques blanques i negres molt ben pronunciades. Una franja negra separa el pit de l'abdomen.\nPotes relativament curtes.\nViu a les vores de llacs i rius d'interior i a les praderies properes, a la zona afrotròpica.\nBàsicament és un ocell solitari que s'agrupa en època de cria.\nLa posta és de 2 – 3 ous de color crema amb taques castanyes o rogenques i petites vires fosques.\nQuan els pares abandonen momentàniament el niu, el soterren per ocultar-lo\nInsectes i altres petits invertebrats que atrapa directament del terra a la vora de l'aigua.\nMentre alguns autors la consideren única espècie de la família dels pluviànids (Pluvianidae), altres rebaixen la categoria d'aquest taxó, incloent-los a la subfamília dels pluvianins (Pluvianinae), dins la família dels glareòlids (Glareolidae). En ambdós casos dins l'ordre dels caradriformes (Charadriiformes).\nA Wikimedia Commons hi ha contingut multimèdia relatiu a: Pluvial egipci\n↑ Pluvianus aegyptius dins la família dels pluviànids, rev 6-2-2010\n↑ Pluvianus aegyptius dins la família dels glareòlids, rev 6-2-2010\nADW AviBase BOLD BioLib BirdLife EB FE GBIF IN ITIS NCBI TSA Xeno-canto\nObtingut de «https://ca.wikipedia.org/w/index.php?title=Pluvial_egipci&oldid=25149513»\nLa pàgina va ser modificada per darrera vegada el 4 oct 2020 a les 10:53.


El Madrid conquereix Roma i passa com a primer de grup (0-2) – CATzona CATzona: Notícies i tota l'actualitat del país en un sol portal\nEl Madrid conquereix Roma i passa com a primer de grup (0-2)\nEl Reial Madrid canvia de cara depèn d’on jugui. A la Lliga decep a gairebé cada jornada, amb un joc molt per sota del nivell i de la qualitat dels seus futbolistes, però a la Champions League hi ha una millora. I l’equip blanc tampoc ha fallat a l’Olímpic de Roma (0-2).\nEl conjunt de Santiago Solari ha sortit victoriós gràcies als gols de Gareth Bale i de Lucas Vázquez, tots dos a la segona meitat del partit, però amb una decisió polèmica després de deixar Isco Alarcón a la grada. El Reial Madrid s’ha aixecat de la dura derrota contra l’Eibar amb un triomf de prestigi a Europa.\nA la primera part li ha faltat arribada a un Madrid que va dominar sense inquietar i per moments ha patit, com ja acostuma a ser habitual. A la represa les errades de la Roma li han acabat donant els tres punts al conjunt blanc, superior en els segons 45 minuts.\nL’equip madrileny ja començava el partit sabent que tenia la classificació assegurada després de la victòria del Viktoria Plzen davant del CSKA de Moscú, però amb els tres punts a Roma aconsegueixen l’objectiu de passar com a primers del Grup G. Un total de 12 punts per al Madrid i 9 per a la Roma, que acabarà la fase de grups en la segona posició.\nJornada 5 de la Champions League 2018/19\nAEK Atenes 0-2 Ajax\nO. Lió 2-2 M. City\nHoffenheim 2-3 Xhakhtar\nJuventus 1-0 València


Ets a: Inici > Viure a Roda > Serveis Socials > Dona > Actualitat grups de dones > el cosidor\nAgenda Fòrum Dona\nDes de l’any 2002, hi ha un grup de dones que es troben setmanalment al “Cosidor” . La majoria d’elles es decanten per la confecció i aprenen a fer-se la seva pròpia roba, però també tenen la possibilitat d’aprendre a fer punt de creu, brodat o ganxet.\nA l’actualitat són un grup de deu dones. Es reuneixen els dijous, al local del PIAD. Unes trien l’horari del matí, de dos quarts de deu a dos quarts de dotze, i d’altres el de la tarda, de dos quarts de cinc a dos quarts de set. Només interrompen la seva activitat en els períodes de vacances. El motiu està clar: l’estona del cosidor no només els serveix per cosir-se la seva pròpia roba, sinó que també els proporciona un espai per passar-ho bé, tot xerrant, en companyia del que ja són, bones amigues.\nLa responsable del Cosidor és la Teresa Caja. Ella es va iniciar en aquest món als 18 anys coincidint amb l’època en que va trobar feina en el sector de la confecció. Ara assegura que la feina d’ensenyar li és molt gratificant. Dia a dia, veu com les dones progressen en el seus aprenentatges i això la fa molt feliç.


Sortida a l’Arxiu Joan Maragall - Escola Projecte\nLa casa, que actualment és un museu, és on es guarden tots els arxius originals de Maragall i es fan visites guiades per en Pere Maragall, un dels seus nets.\nEns vam dividir en dos grups. Un feia una visita per la casa amb un dossier preparat, en Pere Maragall ens explicava amb detall l’ús de cada una de les habitacions, el mobiliari, curiositats, etc. També ens va explicar resumidament la seva vida així com el moment històric que s’estava vivint a Catalunya. Mentre ens explicava això, ens va fer llegir algun dels seus poemes i ell el va relacionar amb moments concrets de la seva vida.\nMentrestant l’altre grup mirava un documental que s’havia emès per TV3 l’any 2001 sobre el poeta, en què els seus descendents explicaven coses sobre ell, la seva família i els seus costums.\nAl final ens vam acomiadar d’en Pere Maragall i li vam agrair la visita.\nPrevAnteriorReunions informatives P3 (curs 2018-2019)\nSegüentEscac i mat a cinquè i a quart!Next


menjar xinès més saludable: com demanar en un restaurant | el sa - Menjar, Juliol 2021\nCom demanar el menjar xinès més saludable\nQuè buscar, què saltar-se i consells per fer una comanda més saludable la propera vegada que sortiu d’un restaurant xinès.\nLa dieta tradicional xinesa és saludable, amb moltes verdures, sofregits amb trossos petits de carn o peix i aliments de soja. Però això no sempre és evident en la tarifa típica d’un restaurant xinès dels Estats Units, on l’àpat probablement serà pesat en carns greixoses i nedant en salses amb moltes calories. Fins i tot les verdures solen tenir una salsa grassa i ensucrada. Si voleu menjar saludable, heu de deixar de menjar xinès? És clar que no. Encara que definitivament hi ha moltes opcions als restaurants xinesos que pesen carns greixoses i nedant en salses, és possible triar un àpat saludable, diu Patricia Bannan, RDN, autora de Menjar bé quan el temps és ajustat i dietista a Los Angeles.\n1. Demaneu arròs negre. La majoria de restaurants us ofereixen l’opció i l’arròs blanc és un desastre de sucre en sang que s’espera que passi. No mengeu tot el recipient ni el recipient d'arròs; cullera una mitja tassa al plat i deixa la resta. També podeu fer com un nadiu xinès: poseu una petita quantitat d’arròs moreno en un bol petit i mantingueu-la enlaire amb els escuradents (o forquilla) per menjar una mica d’arròs entre les picades del vostre plat principal. També podeu saltar l'arròs i omplir-lo de verdures que no respectin cap fibra.\n2. Comença amb la sopa. Wonton, gota d'ou o sopa calenta i amarga són bones opcions. Un petit bol de sopa eliminarà la fam i no us farà cap gran aportació calòrica. Una altra bona elecció per a l’aperitiu són els bolets de verdures al vapor, que es conserven de pa fregits.\n3. Busqueu opcions de llum. Quan es tracta d’entrets, “opteu per una opció d’entrada al vapor com el pollastre o el tofu i les verdures barrejades”, afirma Bannan. Això elimina el greix i les calories addicionals de ser fregits o cuinats en una gran quantitat d'olis i salses. Peruseu les opcions del menú salut. Aquí és on trobareu opcions similars de baix contingut en greixos. Una altra bona opció és la moo goo gai pan (pollastre amb bolets). Si us agraden les batudes, demaneu al cambrer que tingui el vostre preparat amb menys oli i més verdures. I demaneu un costat de la vostra salsa o salsa de soja preferida per controlar quant afegiu, que també pot controlar la quantitat de sodi afegit, afegeix Bannan. Sempre demano la salsa de soja baixa en sodi, que es troba a la majoria de restaurants xinesos.\n4. Assegureu-vos que demaneu moltes verdures. Si realment voleu que el menjar sigui més saludable, ordeneu un plat de verdures al vapor i afegiu-los a altres plats. O demaneu verdures saltejades o mongetes de corda a l'estil Szechuan.\n5. Aprofiteu la quallada de mongeta (tofu). Incloeu un plat saludable del cor com la quallada de mongetes amb verdures xineses saltejades (sol·liciteu quallada de mongetes saltejades, no fregides).\n6. Planifiqueu portar les restes a casa. Les porcions sovint són grans. Penseu en una tassa d’un plat (sense arròs) com a ració.\nquant de temps abans d’anar a dormir s’ha d’apagar l’electrònica\n7. Senzillament, digues no\nFideus fregits al forn\nCarn cruixent de vedella o pollastre\nPlats de porc, pollastre i altres sucs amb gust dolç\nPeix picant de Szechuan\nPollastre del general Tso\nComanda en italià\nComanda de menjar ràpid\nDieta de 14 dies sense sucre pdf\nmillors menjars al microones per baixar de pes\nquè fa un diürètic per perdre pes?


Pisos i cases Sant Julia De Cabrera, que t'ofereix Api.cat.\nPisos i cases Sant-julia-de-cabrera, que t'ofereix Api.cat.\nPisos i cases en venda a Sant Julia De Cabrera\nPisos i cases de compra a Sant Julia de Cabrera\nTroba les millors ofertes en cases, pisos, locals, oficines, garatges a Sant Julia de Cabrera , provincia de Barcelona , al portal immobiliari professional Api.cat.\nHabitatges a Sant Julia de Cabrera\nPisos a Sant Julia de Cabrera\nIndustrial a Sant Julia de Cabrera\nNo has trobat el que buscaves en la nostra oferta immobiliària de Sant Julia de Cabrera Vols compartir amb nosaltres algun suggeriment o consulta? Contacta amb nosaltres i t'ajudarem més aviat millor.


L'Escola de Música del Ripollès engega nou curs amb mateix nombre d'alumnes i una seu menys - Consell Comarcal Ripollès\nL’Escola de Música del Ripollès engega nou curs amb mateix nombre d’alumnes i una seu menys\nPortada » Notícies » Noticies » L’Escola de Música del Ripollès engega nou curs amb mateix nombre d’alumnes i una seu menys\nEl proper dilluns 12 de setembre arrencarà un nou curs de l’Escola Comarcal de Música del Ripollès amb uns 190 alumnes. Una xifra que podria augmentar en els propers dies perquè el període de matrículació a les classes d’instruments, llenguatge musical i als tallers encara està obert. De fet, s’espera mantenir el mateix nombre d’alumnes que en cursos anteriors, al voltant de 220. La principal novetat d’aquest curs 2011-2012 és la supressió de la seu de Campdevànol a petició del propi Ajuntament per motius econòmics.\nS’espera que els prop de 30 alumnes matrículats enguany a la població es traslladin a la seu de Ripoll, que ja compta amb un centenar de matrículats. Les 3 seus restants seran a Planoles (5 alumnes), Camprodon (26 alumnes) i Sant Joan de les Abadesses (30 alumnes)*. *Xifres provisionals\nClasse de bateria a la seu de Ripoll. Curs 2010-2011\nEnguany s’ofereixen classes per aprendre a tocar fins a 13 instruments: l’acordió diatònic, l’acordió cromàtic, el baix elèctric, la flauta travessera, la guitarra elèctrica, el clarinet, el saxofon, la guitarra, la bateria, el piano, el violí, el violoncel i el contrabaix. També es poden cursar classes de llenguatge musical (inicial, grau elemental, grau professional i adults), de cant, de grups instrumentals i tallers (de gralla, de balls tradicionals, de djembe, etc.).\nSeu de l'Escola Comarcal de Música de Ripoll\nA l’apartat de l’Escola Comarcal de Música del Ripollès d'aquesta pàgina web s’hi poden trobar penjats els preus i els horaris.


El projecte del Mercat del Peix fa un pas endavant | Delegaciones CSIC\nmarç 24, 2021 | 2021, Notes de premsa\nSuposarà la construcció de tres edificis que acolliran l’Institut de Biologia Evolutiva (IBE), del CSIC i la UPF, el Barcelona Institut of Science and Technology (BIST) i un nou complex de la Universitat Pompeu Fabra (UPF). El projecte està impulsat per l’Ajuntament de Barcelona i la UPF, amb la participació del CSIC i el BIST com a socis estratègics.\nS’ha aprovat i presentat als mitjans de comunicació el pla d’urbanització de la zona de l’antic Mercat del Peix, que posa oficialment en marxa el projecte de construcció del complex de recerca i innovació centrat en biomedicina, biodiversitat i benestar planetari.\nImpulsat per l’Ajuntament de Barcelona i la Universitat Pompeu Fabra (UPF), compta amb la participació del Consell Superior d’Investigacions Científiques (CSIC) i l’Institut de Ciència i Tecnologia de Barcelona (BIST) com a socis estratègics, i inclou la construcció del nou edifici de l’Institut de Biologia Evolutiva (IBE), centre mixt del CSIC i la UPF.\nEl projecte de Mercat del Peix suposarà la construcció de tres nous edificis que acolliran l’Institut de Biologia Evolutiva (IBE, CSIC-UPF), dedicat a la biodiversitat, el Barcelona Institute of Science and Technology (BIST), dedicat a la medicina personalitzada i de precisió, i un edifici de la UPF, dedicat a la investigació en Benestar Planetari.\nL’alcaldessa de Barcelona, Ada Colau, ha explicat que aquest projecte “confirma el compromís de Barcelona per ser una ciutat vinculada a la recerca i a la innovació, i representa el punt de partida per a la transformació massiva de tot el Parc de la zona de la Ciutadella.”\nEls edificis es construiran sobre la superfície de 7.500 metres quadrats, que actualment és un aparcament i que va ser, fins a mitjans del segle XX, la llotja central de peix de Barcelona (Mercat del Peix). Si se sumen els diferents pisos dels edificis, són un total de 46.000 metres quadrats construïts, amb una inversió de 92,8 milions d’euros que seran aportats pel CSIC, la Generalitat i l’Incasòl, i una sol·licitud de crèdits al Banc Europeu d’Inversions. Està previst que les obres s’iniciïn a l’abril del 2022 i que estiguin enllestides el primer semestre del 2025.\nEn el nou edifici, l’IBE reunirà entre 120 i 130 investigadors agrupats en 25 grups de recerca, que actualment treballen en dos edificis separats. També obrirà dos nous programes científics, “Conservació” i “Evolució del comportament”, per augmentar la seva activitat científica. Un edifici propi permetrà a l’IBE consolidar el seu projecte de creixement per als propers anys, fins a arribar amb el temps a un màxim de 35 grups de recerca, cosa imprescindible per poder competir internacionalment.\nEn aquest sentit, Lluís Calvo, delegat institucional del CSIC a Catalunya, ha assenyalat que “és fonamental la creació de masses crítiques agregades”. I va afegir: “Cal reunir esforços, afegir coneixement científic, i per això serà fonamental el nou programa Horitzó Europa que ara comença, a partir de l’excel·lència científica, la innovació i l’impacte”.\nSalvador Carranza, director de l’IBE, va destacar que l’activitat dels investigadors que acollirà el nou edifici se centrarà en tres àmbits: “Descobrir la vida, desxifrar l’evolució i conservar la biodiversitat”. Va recordar diverses de les emergències que afronta el planeta, com la pèrdua massiva de la biodiversitat i la sisena gran extinció, causada per l’home. Els científics de l’IBE analitzaran aquestes emergències amb projectes interdisciplinaris, innovadors, basats en la biologia evolutiva, la biodiversitat i la conservació.\nLa presentació de premsa sobre l’estat de el projecte també va comptar amb l’assistència de Jaume Casals (rector de la UPF) i Andreu Mas-Colell (president del patronat del BIST).\nDe esquerra a dreta: Lluís Calvo, delegat del CSIC a Catalunya; Ada Colau, alcaldessa de Barcelona; Jaume Casals, rector de la UPF, i Andreu Mas-Colell, president del BIST


Concerts | Jazz in Mallorca 2016, Mallorca\nToni Miranda Quartet Dades: Divendres, 25 de novembre de 2016, a les 11.00 h. Església Sant Domingo, Pollença. Dissabte, 26 de novembre de 2016, a les 20.00 h. Claustre de Sant Bonaventura, Llucmajor Diumenge, 27 de novembre de 2016, a les 18.00 h. Auditori Municipal de Porreres, Porreres. Dilluns 28 de novembre de 2016, a…\nDimarts, 29 de novembre de 2016 a les 20.30 h.\nS’Arrual Jazz Mort S’Arrual Jazz Mort es va formar fa vint anys amb l’esperit de fer una música fresca i divertida i per ser escoltada, especiament, en directe. El seu repertori es basa essencialment en el jazz clàssic de Nova Orleans, sense deixar de banda versions de temes més actuals. La seva música respirar dixie…\nToni Miranda & The Jazz Fingers Antoni Miranda (Ciutat de Mallorca, 1960) comença a tocar la guitarra clàssica als 13 anys i als 16 ja ofereix concerts al “Centro de la Guitarra” de Palma. Llavors s´interessa pel jazz i coneix Salvador Font “Mantequilla” i Manolo Bolao, amb qui fa feina durant uns anys. Fundador de diferents formacions…\nDijous, 1 de desembre de 2016, a les 20.30 h.\nXavi Torres Trio El jove pianista català Xavi Torres, un dels músics més destacats i amb més projecció del panorama jazzístic nacional, viu actualment a Amsterdam, on ha finalitzat el Màster de Jazz i la Llicenciatura de Clàssic al Conservatorium van Amsterdam, després de graduar amb matrícula d’honor a l’ESMUC. Lidera el seu propi grup,…\nReijseger Fraanje Sylla El trio Reijseger Fraanje Sylla està format per: Ernst Reijseger (violoncel), Harmen Fraanje (piano) i Mola Sylla (veu, instruments tradicionals africans). Ernst Reijseger és un gran mestre del chelo, combina variacions de Bach amb concordes de baix a l’estil Mingus i fins i tot incorpora percussió a l’estil africà. Els altres dos components del…\nHarmen Fraanje Segons l’aclamat lloc web AllAboutJazz “Harmen Fraanje està emergint com un dels joves pianistes europeus més impressionants de la dècada passada”. El pianista i compositor Harmen Fraanje va néixer el 1976 a Roosendaal, Holanda. Com adolescent, va trobar molta inspiració amb el seu professor de piano Frank Jansen, el seu mestre d’art Frans…\nBenjamin Herman Quartet Benjamin Herman va començar a tocar el saxofon a l’edat de dotze anys. Als tretze anys ja tocava en els circuits professionals. Encara sent adolescent ja girava per tot el món amb diferents bandes i formacions de jazz i començava a crear projectes propis. La seva fama es va estendre més enllà dels…\nDilluns, 5 de desembre de 2016, a les 21.00 h.\nAlternatilla Jazz Band Benjamin Herman, saxo Benjamin Herman va començar a tocar el saxo a l’edat de dotze anys. Als tretze ja tocava en els circuits professionals, i en arribar a l’adolescència ja actuava regularment per tot el món amb diferents bandes i formacions de jazz alhora que començava a crear els seus propis projectes….\nREINIER BAAS & THE MORE SOCIALLY RELEVANT JAZZ ENSEMBLE\nDimarts, 6 de diciembre de 2016, a les 20.30 h.\nReinier Baas & The More Socially Relevant Jazz Music Ensemble El guitarrista i compositor Reinier Baas (1985, Hilversum, Holanda) és un de les més destacades i joves figures de l’escena jazz holandesa actual.Des del 2010 lidera la formació The More Socially Relevant Jazz Music Ensemble. Aquest quintet ho completen els saxofonistes Ben van Gelder i…\nDimecres, 7 de desembre de 2016, a les 20.30 h.\nReinier Baas, guitarra. Reinier Baas, guitarrista i compositor, líder de The More Socially Relevant Music Ensemble, acaba de presentar el seu últim treball: “Reinier Baas vs Princess Discombobulatrix. A mostly instrumental Opera”. Un bon títol per a una obra continguda en un estoig tan creatiu com l’artista que hi ha al seu darrere. Un disc…\nBRUUT! Bruut ofereixen una impressionant mescla musical, des del més colorit fins al més rude, d’allò més ballable pel cap alt melòdic. La seva estètica musical va des del surrealisme del cinema de Quentin Tarantino, passant pels sicos de segona mà i per les velles pel·lícules del llunyà Oest. Internacionalment la banda continua la seva…\nDivendres, 9 de desembre de 2016, a les 20.30 h.\nSanne Huijbregts, veu. La cantant holandesa Sanne Huijbregts va estudiar dels 12 als 24 anys en el Conservatory of Amsterdam; 6 anys de batxillerat júnior Jazz , 4 anys de llicenciatura i 2 anys de Master del jazz europeu amb intercanvis a Copenhaguen i Berlín. Es va graduar al juny de 2016 amb un 9,5…\nDissabte, 10 de desembre de 2016, a les 20.00 h.\nJesse van Ruller trio Jesse van Ruller va començar a tocar la guitarra als set anys. El 1990 va començar els seus estudis amb Wim Overgaauw al Conservatori de Hilversum, on es va graduar amb honors en 1995. El mateix any va guanyar el premi al millor guitarrista de jazz al Concurs de Guitarra de…


La neu emblanquina la Catalunya Central i fa acte de presència a Manresa - Regió7 :: El Diari de la Catalunya Central\nLa nevada a cotes baixes ha afectat les comarques del Bages, el Berguedà, el Solsonès i el Moianès. Al Pirineu, a la Seu d'Urgell s'han acumulat 19 cm i a Puigcerdà, 14\nnoemí badrenas d.c. pau brunet miquel spa dani perona oriol trasserra david bricollé marc morera redacció | manresa 23.01.2019 | 09:09\nLa neu ha arribat aquest dimecres a la Catalunya Central i també per sorpresa a Manresa i molts municipis de la comarca del Bages on no hi havia previsió de nevada. A quarts de nou del matí les volves han començat a caure en punts del Berguedà, el Solsonès, la Cerdanya, el Moianès o l'Alt Urgell. En aquesta comarca, els gruixos acumulats han estat de 19 cm (la Seu d'Urgell), mentre que al Solsonès se n'han registrat entre 5 i 10 cm; 14 cm a Puigcerdà i 2 cm a Berga.\nAls voltants de les 10 del matí, la nevada ha afluixat a tot el territori central i ha acabat per desapareixer pràcticament en la seva totalitat. A Manresa ha deixat de nevar sense haver arribat a quallar i al Berguedà la intensitats s'ha reduït considerablement. Els paisatges emblanquinats s'han pogut veure a diferents municipis com Berga, Avià, Puigcerdà, Solsona, Gironella, Avinyó, Balsareny, Sallent, Santpedor o Cardona, entre altres.\nAl Berguedà i a la Cerdanya, la neu s'ha començat a enganxar lenta i progressivament a les carreteres i és per aquest motiu que es demana molta precaució en els desplaçaments. La C-16 presenta dificultats i s'ha restringit el pas als camions al túnel del Cadí.\nA nivell català la nevada més destacada és al Pirineu, en especial al vessant nord de la Serralada. A Esterri d'Àneu es registren 22 centímetres de neu i a Vielha, 21. El pla Neucat segueix en estat d'alerta per fortes nevades, en especial al Pirineu i al Prepirineu, però també a la Catalunya Central i al prelitoral de Tarragona.\nQuan a les temperatures, la nevada ha estat acompanyada per un descens del termòmetre. Les xifres més fredes, segons el Meteocat són els -7,7 graus de Guixers, els -6,5 d'Organyà i els -5,9 de Guardiola de Berguedà i Das.\nVÍDEO: Nevada a primera hora del matí a Avià\nLa neu ha obligat a restringir el pas de camions pel túnel del Cadí segons informa el Servei Català del Trànsit. Aquesta es una de les afectacions que provoca la neu que cau en diferents punts del Berguedà des d'aquest mati. La nevada esta quallant en diferents vies.\nS'eleven a 23 les carreteres afectades per la neu i el gel, principalment a les comarques de Lleida. La C-28 està tancada al Port de la Bonaigua i hi ha restriccions per a camions a la C-16 entre Guardiola de Berguedà i Riu de Cerdanya. A l'N-260 està restringida la circulació de vehicles de tercera categoria entre Soriguera i Ribera d'Urgellet, i de camions a la Collada de Tosses. També hi ha restriccions per a camions articulats a l'N-230 entre Vilaller i Vielha. A la C-162 no poden passar els camions entre Riu de Cerdanya i Fontanals. Cal fer servir cadenes en aquestes carreteres, però també a dinou vies més.\nProtecció Civil de la Generalitat va activar aquest el pla NEUCAT per les previsions del Servei Meteorològic de Catalunya (SMC) de nevades intenses al Pirineu i Prepirineu. Durant el dia es poden produir precipitacions en forma de neu fora de les zones més habituals a cotes a l'entorn dels 600 m. Les comarques centrals en alerta són el Berguedà, la Cerdanya, el Moianès, el Solsonès i el Moianès.\nDe cara a la mobilitat per aquestes zones, cal estar atent de les previsions meteorològiques i consultar les incidències de trànsit abans de sortir de casa. Tingueu el vehicle preparat per la neu, amb cadenes, manta, una llanterna i el telèfon mòbil carregat amb bateria per si teniu alguna emergència. Eviteu la mobilitat a les zones afectades per la neu si no és imprescindible.